**Girl's Day** (Hangul: 걸스데이code: ko is deprecated ) ialah sebuah kumpulan wanita Korea Selatan dibentuk oleh Dream Tea Entertainment pada tahun 2010. Kumpulan ini terdiri daripada Sojin, Minah, Yura dan Hyeri. Jisun dan Jiin meninggalkan kumpulan ini pada tahun 2010 manakala Jihae meninggalkan kumpulan ini pada lewat tahun 2012.

Kerjaya
-------

### 2010–2011

Girl's Day pada tahun 2012
Pada bulan Julai 2010, Girl's Day membuat debut bersama lima orang ahli: Jihae, Jisun, Jiin, Sojin dan Minah. Lagu pertama oleh Girl's Day, "Tilt My Head" ("갸우뚱") dikeluarkan pada 7 Julai. Album mini pertama mereka, *Girl's Day Party #1* dikeluarkan dua hari kemudian. Kumpulan ini menyusuli promosi untuk lagu "Tilt My Head" dengan lagu "How About Me" ("나어때") di mana mereka mengeluarkan sebuah video muzik pada 21 Julai. Dua bulan selepas kumpulan ini membuat debut, Jisun dan Jiin meninggalkan kumpulan ini. Yura dan Hyeri kemudiannya ditambah untuk menggantikan mereka. *Girl's Day Party #2* dikeluarkan pada 29 Oktober dengan lagu "Nothing Lasts Forever" ("잘해줘봐야") digunakan sebagai lagu utama.

Pada bulan Mac 2011, Girl's Day mengeluarkan secara digital *Girl's Day Party #3* bersama lagu "Twinkle Twinkle" ("반짝반짝"). Lagu ini mencapai kejayaan komersial dengan menduduki tempat ke–4 di dalam carta bulanan digital Melon pada bulan April. Secara keseluruhan, lagu ini menduduki tempat ke–39 di dalam carta tahunan Melon. Pada 7 Mei, kumpulan ini membuat persembahan di dalam konsert luar negara pertama mereka yang berlangsung di Taiwan. Konsert ini dianjurkan oleh Organisasi Pelancongan Korea dan juga menampilkan persembahan oleh U-KISS dan Super Junior-M.

Pada bulan Julai, Girl's Day mengeluarkan album mini kedua mereka bertajuk *Everyday* bersama "Hug Me Once" ("한번만 안아줘") sebagai lagu utama. Kumpulan ini mengeluarkan *Girls' Day Party #4* pada bulan September bersama lagu "Don't Flirt" ("너, 한눈 팔지마!"). Keluaran ini mencatatkan prestasi baik secara digital dengan menduduki tempat 50 teratas di dalam carta bulanan digital Melon selepas ianya dikeluarkan. 

### 2012–2013

Di perjumpaan peminat pada tahun 2013
Girl's Day mengeluarkan album mini ketiga, *Everyday 2* pada 17 April 2012. Ia mengandungi lagu "Telepathy"-ditulis dan diterbitkan oleh Sojin selain daripada lagu utama, "Oh! My God". Pada 17 Oktober, Dream Tea Entertainment mendedahkan bahawa Jihae telah meninggalkan kumpulan ini atas sebab-sebab peribadi. Baki empat ahli Girl's Day kembali pada 26 Oktober menerusi lagu "Don't Forget Me" dari *Girl's Day Party #5*. 

Pada bulan Februari 2013, Girl's Day mengeluarkan lagu single, "White Day". Ia disusuli dengan album *Expectation* pada 14 Mac. Lagu utama album, "Expectation" ("기대해") mencapai kejayaan komersial dan memenangi anugerah 'Lagu Terbaik Tahunan Long-Run' di Anugerah K-Pop Carta Gaon ketiga. Ia juga menduduki tempat ke–36 keseluruhan di dalam carta tahunan digital Melon. Mereka juga mempromosi lagu "Female President" ("여자대통령"). Selepas *Expectation*, kumpulan ini mengeluarkan *Girl's Day Party #6* bersama "Please Tell Me" sebagai lagu utama. Mereka juga mengeluarkan "Let's Go" ("렛츠 고"), sebuah lagu yang ditulis dan digubah oleh Sojin.

### 2014–2016

Girl's Day pada tahun 2014
Pada 3 Januari 2014, Girl's Day mengeluarkan album mini keempat mereka, *Everyday 3*. Lagu "Something" ("썸씽") menduduki tempat ke–2 di dalam Carta Digital Gaon. Lagu ini juga menduduki tempat pertama di dalam Carta bulanan Digital Gaon. Promosi langsung Girl's Day untuk lagu "Something" berjaya memenangi lima anugerah rancangan muzik. Mereka kemudiannya memenangi 'Persembahan Tarian Terbaik oleh Kumpulan Wanita' di Anugerah Muzik Asia Mnet 2014. Lagu ini menduduki tempat ke–9 di dalam carta tahunan digital Melon. Pada bulan Julai, kumpulan ini mengeluarkan album mini kelima mereka, *Everyday 4* bersama lagu utama, "Darling" yang menduduki tempat ke–27 di dalam carta tahunan digital Melon. Pada 15 Oktober, kumpulan ini mengeluarkan album mini dan lagu balada, "I Miss You" ("보고싶어").

Pada bulan Mei 2015, Girl's Day mengeluarkan lagu "Hello Bubble" dalam pengendorsan bersama jenama penjagaan rambut, Mise-en-scène. Kumpulan ini menuju ke Okinawa pada bulan Jun untuk menjalani penggambaran program realiti MBC, *One Fine Day*. Girl's Day mengeluarkan album kedua mereka, *Love* bersama lagu utama, "Ring My Bell" pada bulan Julai 2015. Album ini juga mengandungi lagu "With Me", "Come Slowly", "Macaron" dan "Top Girl". Girl's Day membuat debut mereka di Jepun pada 30 September menerusi album *Girl's Day 2015 Autumn Party.* Album ini mengandungi versi Bahasa Jepun untuk "Darling", "Twinkle Twinkle" dan "Ring My Bell". Girl's Day juga mengadakan persembahan di Taipei, Taiwan pada 1 November di mana mereka mempersembahkan 12 lagu mereka di hadapan 2000 peminat.

Ahli
----

### Semasa

* Sojin (소진)
* Yura (유라)
* Minah (민아)
* Hyeri (혜리)

### Bekas

* Jihae (지해)
* Jisun (지선)
* Jiin (지인)

Diskografi
----------

### Album Korea

* *Expectation* (2013)
* *Love* (2015)

### Album Jepun

* *Girl’s Day 2015 Autumn Party*  (2015)

Konsert
-------

### Korea

* 2014: *Summer Party*

### Jepun

* 2012: *Girl's Day Party in Zepp*
* 2014: *Winter Party*
* 2015: *Autumn Party*

Filemografi
-----------

### Rancangan TV

| Tahun | Rancangan | Saluran | Nota |
| --- | --- | --- | --- |
| 2011 | *Kira Kira Slim* | Mnet Jepun | Dokumentari, 26 Episod |
| 2014 | *Human Documentary* | MBC | Dokumentari |
| *Picnic Live* | MBC Music | Rancangan |
| 2015 | *One Fine Day* | Siri, 9 Episod (8 + 1 Istimewa) |

Anugerah dan pencalonan
-----------------------

Rencana utama: Senarai anugerah dan pencalonan yang diterima oleh Girl's Day

Rujukan
-------

1. ↑  "걸스데이, 지해 탈퇴…4인조로 26일 컴백". Nate. 17 Oktober 2012. Dicapai pada 17 Oktober 2012.
2. ↑  "(단독) 걸스데이, 4인 체제로 '내년 2월 컴백'" (dalam bahasa Korea). Nate. 31 Disember 2012. Dicapai pada 1 Januari 2013.
3. ↑  "Girl's Day to receive the 'long-run song award' at the '3rd Gaon Chart K-POP Awards'". allkpop. 21 Januari 2014. Dicapai pada 21 Januari 2014.
4. ↑  "Girl's Day releasing their new album in a smart card format for the first time in the world". *sg.celebrity.yahoo.com*. 10 Oktober 2014. Dicapai pada 26 April 2016.
5. ↑  Lim Jeong-yeo (11 Mei 2015). "Girl's Day with bright new hair colors for 'Hello Bubble'". *K-Pop Herald*. Dicapai pada 15 Mei 2015.
6. ↑  "Girl's Day travel to Okinawa, Japan for their 'One Fine Day'". 8 Jun 2015. Dicapai pada 8 Jun 2015.
7. ↑  최종수정 (3 Jun 2015). "걸스데이 7월 6일 컴백! '1년만에 만나요' [Girl's Day will comeback on the 6th of July! 'Let's meet after a year']". *Naver*. Dicapai pada 3 Jun 2015.
8. ↑  "Girl's Day's Sojin reveals teaser image for "Ring My Bell"". *Asia Today*. 24 Jun 2015. Dicapai pada 24 Jun 2015.
9. ↑  "Girl′s Day Brought to Tears by Fans in Taiwan". *mwave.interest.me*. 2 November 2015. Diarkibkan daripada yang asal pada 2016-02-16. Dicapai pada 2 Januari 2016.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Girl's Day*** |


| * l
* b
* s
Girl's Day |
| --- |
| 
* Sojin
* Yura
* Minah
* Hyeri

 |
| Album studio | 
* *Expectation*
* *Love*

 |
| Album mini | 
* *Girl's Day Party #1*
* *Everyday*
* *Everyday II*
* *Girl's Day Everyday #3*
* *Girl's Day Everyday #4*
* *I Miss You*
* *Girl's Day Everyday #5*

 |

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat (melalui VIAF)

 |
| Perpustakaan negara | 
* Korea

 |
| Lain-lain | 
* MusicBrainz (artis)

 |